เลขาธิการคณะรักษาความสงบแห่งชาติ เน้นย้ำ เจ้าหน้าที่ทุกภาคส่วนวางตัวเป็นกลางทางการเมือง
พลเอก อภิรัชต์ คงสมพงษ์ เลขาธิการคณะรักษาความสงบแห่งชาติ เป็นประธาน การประชุมสำนักเลขาธิการ คณะรักษาความสงบแห่งชาติ พร้อมหารือเพื่อดูแลสถานการ์ความสงบเรียบร้อยของบ้านเมือง ที่ขณะนี้ มีการดำเนินกิจกรรมทางการเมืองอย่างกว้างขวาง เพื่อเตรียมเข้าสู่การเลือกตั้ง         โดยเลขาธิการคณะรักษาความสงบแห่งชาติได้เน้นย้ำในการทำงานของเจ้าหน้าที่ทุกส่วน ที่จะต้องมีความเป็นกลาง มีความชัดเจน และระมัดระวังในการปฏิบัติงานในทุกมิติ เพื่อป้องกันมิให้เกิดความเข้าใจผิด หรือมีการนำไปบิดเบือน พร้อมกำชับให้ผู้บังคับหน่วย และหัวหน้าส่วนราชการได้ชี้แจงและกำกับดูแลเจ้าหน้าที่ในหน่วยงานให้ยืดถือปฏิบัติตามกรอบแนวทางดังกล่าวด้วย ทั้งนี้ เพื่อให้การดำเนินกิจกรรมทางการเมืองในช่วงนี้เป็นไปด้วยความเรียบร้อย เหมาะสม ภายใต้ระเบียบและกรอบกติกาที่คณะกรรมการการเลือกตั้งได้กำหนดรูปแบบไว้?